ACORDO DO PLENO DO RÉXIME DE DEDICACIÓN E RETRIBUTIVO DOS MEMBROS DA CORPORACIÓN PARA O MANDATO 2023-2027
ADMINISTRACIÓN LOCAL — Municipal — Redondela (Outros documentos, notificacións e informacións públicas, 11/08/2023)

Na sesión extraordinaria desenvolvida o 01/08/2023, adoptouse o seguinte acordo: “Visto o disposto nos artigos 75 e 75 bis.1 da Lei 7/85 de 2 de abril Reguladora das Bases do Réxime Local (LBRL) e 13 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF), teño a ben propor ao Pleno do Concello, a adopción dos seguintes acordos en relación ao asunto de referencia: 1.—Establecer que a Alcaldesa-Presidenta exerza o seu cargo en réxime de adicación exclusiva, cun mínimo de 1.820 horas (100%) ao ano, percibindo unha retribución bruta de 47.142 euros (en 12 mensualidades), con efectos do día seguinte ao da toma de posesión do seu nomeamento.2.—Establecer que dous concelleiros ou concelleiras designados pola Alcaldesa, e sempre que ostenten responsabilidades de goberno, exerzan o seu cargo cunha adicación exclusiva de, polo menos, 1.820 horas (100%) anuais, percibindo unha retribución bruta de 32.400 euros (en 12 mensualidades) con efectos do día seguinte á delegación de competencias segundo a Resolución de Alcaldía 2023-1642 ( 4 de xullo de 2023). 3.—Establecer que tres concelleiros ou concelleiras designados pola Alcaldesa, e sempre que ostenten responsabilidades de goberno, exerzan o seu cargo cunha adicación parcial de, polo menos, 1.274 horas (70%) anuais percibindo unha retribución bruta de 22.680 euros (en 12 mensualidades), con efectos do día seguinte á delegación de competencias segundo a Resolución de Alcaldía 2023-1642 (4 de xullo de 2023). 4.—Establecer que os dous voceiros dos grupos políticos do PP e BNG exerzan o seu cargo cunha adicación parcial (mínima de 16 horas ao mes) percibindo unha retribución bruta de 9.072 euros (en 12 mensualidades) con efectos dende ao dia seguinte ao pleno de organización celebrado o día 6 de xullo de 2023 (07/07/2023). 5.—Establecer que o resto dos concelleiros e concelleiras poidan exercer o seu cargo en réxime de adicación parcial, cunha adicación mínima de 12 horas/mes, pola que percibirán unha retribución bruta de 5.806,08 euros en 12 mensualidades, con efectos dende ao dia seguinte do pleno de organización celebrado o día 6 de xullo de 2023 (07/07/2023). 6.—Establecer as seguintes compensacións para os concelleiros/as que non teñan adicación parcial: por cada asistencia a reunións de órganos colexiados (comisións informativas, pleno, mesas de contratación…etc): 120,96 € por sesión, cun máximo de 4 ao mes (483,84€), con efectos do día seguinte ao da adopción deste acordo.7.—Determinar que a efectividade destes acordos condiciónase á habilitación da correspondente partida orzamentaria, que se incrementará na mesma porcentaxe que no seu caso sinale a correspondente lei de presupostos xerais para o persoal funcionario público.8.—Publicar integramente no Boletín Oficial da Provincia e fixar no taboleiro de anuncios e na páxina web do Concello de Redondela o presente acordo ao abeiro do previsto no artigo 75 bis 5. da LBRL. Igualmente deberá publicarse a resolución da Alcaldía determinando os membros da corporación que realizarán as súas funcións en réxime de adicación exclusiva ou parcial.9.—Determinar que todos os membros da Corporación terán dereito a percibir indemnizacións polos gastos efectivos ocasionados no exercicio do cargo, sempre que sexan debidamente autorizados e xustificados nos términos e contías que fixa o RD 462/02 de 24 de maio sobre indemnizacións por razón do servizo e de acordo coas bases de execución do orzamento. Documento datado e asinado electronicamente na marxe